ننګرهار: د افغانی سرې میاشتې ټولنې ننګرهار نماینده ګۍ ریاست کې د مۍ اتمه چې د سرې میاشتې او سره صلیب نړیواله ورځ ده د یوې غونډې په ترڅ کې ولمانځل شوه. نن ورځ یکشنبه د روان ۱۴۴۴ سپوږمیز کال د شوال د میاشتې ۲۴ مه چې د ۱۴۰۲ لمریز کال د ثور د میاشتې له ۲۴ مې نېټې سره سمون خوری. د افغانی سرې میاشتې ټولنې د ننګرهار نماینده ګۍ او د ختیځ زون ساحوی ریاست د غونډو په تالار کې د مۍ اتمه (د غورځنګ د کارکونکو پر کړنو تمرکز او په ټولنه کې له وګړو سره د هغوی د بشری خدمتونو او بیلا بیلو بشری کړنو ښکارندوی تر شعار لاندې) د یوې غونډې په ترڅ کې ولمانځل شوه. د می اتمی غونډه د سرې میاشتې کارکونکو او رضاکارانو سر بیره د آی سی آر سی،نړیوال فیدراسون،او ډی آر سی نماینده ګان هم موجود وه، د قرآنکریم د مبارکو آیتونو په تلاوت سره پیل شوه، ورپسې د ننګرهار نماینده ګۍ رئیس میا نجم الدین (هلال) میلمنو ته تر ښه راغلاست ورسته؛ د مۍ د اتمی په اړه د افغانستان د اسلامی امارت د رئیس الوزرا ښاغلی ملا محمد حسن (اخند) ملاتړیز پیغام ولوست، ورپسې د ننګرهار د سرې میاشتې نماینده ګۍ د نشراتو مدیر الفت الله (الفت ) له لوری د مۍ د اتمې په اړه د افغانی سرې میاشتې د سرپرست عمومی رئیس الحاج مولوی مطیع الحق (خالص) پیغام د غونډې ګډونوالو ته وړاندې کړ، همدا رنګه غونډه کې یو تن رضاکار په ښکلی او خواږه اواز ترانه زمه زمه کړه، له ترانې ویلو څخه وروسته د ننګرهار نمایندګۍ مالی مدیر لخوا د بشرپاله فعالیتونو په باره کې معلومات وړاندې کړل شو، د رضاکارانو مسؤل د رضاکارنو رول په ټولنه کې د غونډې ګډونوالو ته وړاندې کړ. غونډه د ختیځ زون د دعوت او ارشاد مدیر مولوی عبد الله (عزام) له لوری په دعاییه لوستلو سره پایته ورسېده